GiliGold/VAD_KnessetCorpus huggingface dataset:
אמנון כהן: אני לוקח בחשבון שבהליכים נמצא עוד אחוז מסוים, כך שאני מוריד עוד 500 דירות.
אמנון כהן: עדיין יש לי 1,648 דירות שעליהן אני רוצה לקבל תשובה ולדעת למה הן לא מאוכלסות.
יגאל אסף: יש הליך שבא המשרד ובניגוד לאיזשהו נוהל אנחנו עושים שמבצעים להשכרת דירות לכלל הזכאים, וביניהם גם כאלה שלא זכאים על-פי הקריטריון של משרד השיכון ומשרד הקליטה.
יגאל אסף: זה מבצע שכר-דירה חופשי.
יגאל אסף: אתה רוצה, אתה תירשם, תלך להגרלה ואם תזכה תקבל דירה.
יגאל אסף: שר השיכון החליט גם במקרה הזה, לאחר שהוא יבחן כל מקרה לגופו, שגם אם זה עולה 150 אלף שקלים ויש לו נכה גפיים, הוא יאכלס את הדירה הזאת.
אמנון כהן: אני מבקש לקבל את תשובות חברת עמיגור בקשר ל250- דירות שנמצאות בשיפוץ כאשר עלות שיפוצן מעל 15 אלף שקלים.
אמנון כהן: אני רוצה לדעת אם פניתם ומשרד השיכון אמר לכם שאין כסף כי הבנתי שהיום האווירה אחרת במשרד השיכון והיא בשיתוף עם משרד הקליטה.
אמנון כהן: בכל מקרה בישיבת הוועדה הקודמת הבנתי שלא קיימת כלל בעיית תקציב ולכן חיכיתי וציפיתי לקבל מבול פניות מהחברות המשכנות שבעקבות ישיבת הוועדה הן רוצות לראות את יושב-ראש הוועדה הולך להילחם במשרדי הממשלה, בוועדת הכספים, במשרד השיכון וחשבתי שהכל מסודר כי לא הייתה אליי כל פנייה.
אורי זניר: על כן עמיגור צריכה לשנות את היחס על-פי הדירות האלה ולפעול על-פי התקן – והתקן הקיים היום הוא מה נקרא תקן משב"ש 70.2, כי תקן גוז'נסקי עוד אין אבל אני מקווה שיהיה בקרוב – או שהדירות האלה משוחררות מאכלוס ציבורי ואז בבקשה להוריד אותן מהמלאי ונעשה בזה מה שאנחנו רוצים, ננעל אותן, נאטום אותן ונחכה.
אורי זניר: מי שרואה את מבחן התוצאה, מבחן התוצאה אומר שלמשל בכל שנת 2000 אכן האכלוס של עולים והאכלוס של ותיקים בדירות רגילות השתווה.
אורי זניר: משמע, עמדנו בסיכום הזה.
אורי זניר: איך אנחנו עושים את זה, אלה כבר פרטים מקצועיים אבל עובדה שאנחנו עושים את זה.
אורי זניר: למשרד השיכון יש נוהל משלו והנוהל אומר שאם אנחנו למשל מציעים שש דירות, המשרד מספק לנו רשימה של נניח – תלוי בעיר – תשעה מועמדים ואנחנו מזמינים אותם וכל מועמד הוא מועמד ליומיים כאשר נותנים לו יומיים לומר כן או לא.
אורי זניר: אם הוא אומר כן, הוא צריך לחתום על החוזה ולשלם שכר-דירה, ואז אנחנו משפצים.
אורי זניר: אם הוא לא אומר כן, סימן שהוא אמר לא ואנחנו מדווחים למחוז שלמועמד הזה הוצעו שתי אפשרויות והוא סירב לשתיהן.
אורי זניר: הרשימה מתעדכנת כל שבועיים וזה עובד מצוין עם המחוזות.
אורי זניר: זה נוהל יחסית חדש שפועל במשך שנה וחצי והוא פועל מצוין.
אורי זניר: לפי ההסכם הדירות עומדות לרשות המשרד במשך 45 ימים והמשרד יכול להחליף את המועמדים במשך 45 יום.
אורי זניר: כעבור 45 יום אנחנו יוצאים מתוך הנחה שהדירות האלה לא מתאימות למועמדים של המשרד.
אורי זניר: כך זה פועל עם משרד הקליטה.
אורי זניר: כעבור 45 יום אנחנו עושים החלפות.
אורי זניר: כלומר, מציעים את הדירות שמשרד הקליטה לא ניצל למשרד השיכון ולמשרד הקליטה שמשרד השיכון לא ניצל ומנסים לדלות עוד מועמדים.
אורי זניר: בתוך תשעים הימים הדירה הזו אצלי מתה, זו דירה שאני צריך לנעול אותה ולאטום אותה משום שאין מועמד מאושר.
יגאל אסף: אם אני מנתח את המספר 2,600 ומשהו, שזה לא 2,600 ומשהו, אתה יכול לעשות בדיקה.
יגאל אסף: אתה קיבלת נתונים מפברואר.
יגאל אסף: אתן לך דוגמה מהחיים.
יגאל אסף: ראש עיריית דימונה היה אצל השר וביקש שיעשו לו מבצע השכרה לבני המקום לגבי חמישים דירות.
יגאל אסף: השר אמר לו שהוא שמע.
יגאל אסף: הוא שאל האם בדימונה יש עולים חדשים שמקבלים השתתפות בשכר דירה ומשכירים דירות בשוק החופשי.
יגאל אסף: אמרו לו שיש ולכן הוא לא הסכים למבצע.
יגאל אסף: לכן אני אומר לך שהיום עושים רביזיה טוטאלית בכל הנושא הזה.
יגאל אסף: אמרנו למשרד הקליטה, וזו אחת ההחלטות שהתקבלה, שהולכים כנראה להרחיב את יריעת הזכאים.
יגאל אסף: אם צריך לקבל החלטת ממשלה, יביאו את זה להחלטת ממשלה.
יגאל אסף: כל הניסיונות שלנו בכל המפגשים וכל הצוותים שהולכים לקום, זה כדי להאיץ את אכלוס הדירות.
אורי זניר: 18 הפלישות האלה, מתוכן 16 פלישות הן של חד-הוריות עם שני ילדים שכאשר בדקנו במחוז אמרו שהן זכאיות אבל הם העלו את הרף של הזכאות לדירות שני חדרים לשלושה ילדים, דבר עליו אנחנו לא יודעים כאשר המחוז לא מעביר לנו את השמות כי יש להם רק שני ילדים והמשפחות לוקחות את החוק לידיהן.
אורי זניר: אני עובד בשיתוף פעולה עם משרד השיכון.
אורי זניר: אני לא יכול לעשות לעצמי עבודה קלה ולומר שאני משאיר אותן וגובה שכר-דירה והכל בסדר.
אורי זניר: גם בגלל זה המשטרה ממאנת לעזור, מתוך זה שזה שברון לב להוציא אישה כזאת עם שני ילדים, אבל אנחנו חייבים לקיים את נהלי משרד השיכון.
מוריס אוחנה: בישיבה הקודמת נתבקשנו להמציא נתונים ואנחנו אכן העברנו לכם את זה בצורה אני חושב טובה מאוד.
מוריס אוחנה: חבל שלא התייחסת לזה בדיווח שלך אדוני היושב-ראש.
מוריס אוחנה: העברנו חוברת מסודרת לגבי כל דירה ודירה.
מוריס אוחנה: בשבוע שעבר ישבנו עם יגאל בנושא הדירות הריקות ואני מקווה שהדירות שציינתי פה שאנחנו ממתינים לקבל את התקציב, אכן הנושא יסתדר בשבוע הבא ואז נוכל להפעיל את ה366- דירות שנמצאות בקנה.
מוריס אוחנה: לגבי יתר הדירות, זה נושא שקשור לזכאות ולקריטריונים.
מוריס אוחנה: אני מקווה שלאחר הישיבה שלנו בשבוע שעבר נסגור עם יגאל את הנושא התקציבי ונוכל לשפץ את ה366- דירות.
מוריס אוחנה: אני רוצה לומר דבר נוסף לגבי הנושא של שיפוץ עצמי.
מוריס אוחנה: לנו אין בעיה בעניין הזה של שיפוץ עצמי.
מוריס אוחנה: מי שרוצה ומוכן לבצע שיפוצים במסגרת מסודרת, אין לנו בעיה.
אמנון כהן: חברת חלמיש.
אלי שחר: לגבי הוסטלים של קשישי משרד הקליטה.
אלי שחר: יש לנו דירה אחת ריקה ואני אומר לך איפה הבעיה שם.
אלי שחר: כשאני מעביר דירה למשרד הקליטה כדי שישלח מועמד, זה לוקח בערך שלשה שבועות עד חודש, עד שהמשרד שולח מועמד.
אלי שחר: שאלתי למה ואמרו לי שיש להם פעם בזמן מסוים ועדת קבלה.
אלי שחר: כלומר, הם לא מכינים אנשים מראש.
אלי שחר: אני מודיע למשרד הקליטה שיש לי דירה ריקה והם לא מתקשרים אליי.
אלי שחר: משרד הקליטה גם הולך ומקפיא דירה בהוסטל למישהי שאין לה זכאות ולעומת זאת מחכים אנשים ולא הולכים קדימה.
אלי שחר: הקפיאו דירה לאישה שהייתה בעלת דירה בעבר, ואני העברתי את זה אפילו למבקר המדינה, ומחכים לדירה.
אלי שחר: לאישה היה איחוד זכאות עם הבת שלה ברמת אביב, אמרו לה תמכרי, ניתן לך.
אלי שחר: בינתיים היא בתור ואחרים שמחכים משנת 1991 הם לא בתור.
אלי שחר: היא שמכרה דירה עם הבת שלה בשנת 1998, היא בתור ואחרים לא בתור.
אלי שחר: לגבי שיפוץ עצמי, אין לנו שום בעיה עם זה.
אלי שחר: מי שרוצה ומסוגל, אצלנו זה מתנהל בצורה כזאת שהוא מקבל סכום התחלתי, מגיע לשלב הבא בו יוצא איש אחזקה ובודק אם הוא עשה את כל מה שצריך ואז ממשיך השלב הבא כאשר הוא מקבל עוד.
אלי שחר: התשלום הוא לא מיידי על הכל אלא יש חלוקה בשלבי התשלומים האלה.
אלי שחר: לגבי ועדות קבלת קשישים להוסטלים.
אלי שחר: אם יש לי קשיש ויש דירה ריקה ואני יודע שתהיה ועדת קבלה בעוד שבועיים, אני עושה ועדת קבלה מהיום להיום.
אלי שחר: אני מזמין את כולם, רק שהדירה לא תעמוד ריקה.
אלי שחר: אני רוצה לומר לכם שבתל-אביב היו דירות בהוסטל, כשהיו 75 אחוז עולים ו25- אחוז ותיקים, מאחר שותיקים לא רצו, הדירות עברו למשרד הקליטה, כך שמשרד הקליטה קיבל יותר מ75- אחוזים.
אלי שחר: לא חיכיתי יותר משבוע ועשיתי זאת.
פרידה סולומוניקה: אולי עצה לכם.
פרידה סולומוניקה: יושבים כאן אנשי משרד הקליטה ודורית שותפה ואנשי משרד השיכון גם הם שותפים.
פרידה סולומוניקה: אנחנו עושים ועדות אכלוס אחת לפרק זמן, כל שלושה חודשים בערך.
אמנון כהן: אנחנו נמצאים בוועדה לפניות הציבור.
אמנון כהן: פניות הציבור הן לפעמים מקרה אחד ולפעמים אלף מקרים כי לא כולם יכולים להגיע אליי או לחבר כנסת מסוים.
אמנון כהן: זה תהליך העבודה אצלכם, ככה זה עובד, הכל מסורבל, מועדה ארצית זה עובר לוועדה מחוזית ואחר-כך לוועדה מקומית והזמן עובר ובינתיים הדירה עומדת חודש ואחרי כן יכול להיות עוד חודש כי בדיוק שני אנשים בוועדה לא הגיעו והוועדה נדחתה לעוד חודשיים.
אמנון כהן: אני שואל מדוע לא מוגדר בוועדה מקומית מסוימת כך שיש עשרה מועמדים שכבר עברו את הוועדה והם בהמתנה.
אמנון כהן: יש לכם הרי חמישים אלף פניות, כך שתעבירו בוועדה עשרה מקרים אותם תוכלו להעביר לחברה המשכנת ולומר שאלה הם הזכאים הראשונים שלכם.
אמנון כהן: כמובן הרשימה מתעדכנת כי אולי מישהו נפטר או שהחברה אומרת שמתוך הרשימה שהועברה אליה שלושת הראשונים כבר אוכלסו ומבקשת להעביר אליה את שלושת הבאים ברשימה.
אמנון כהן: למה זה לא עובד בצורה כזאת?
אמנון כהן: למה הוא צריך לחכות חודש לקבל את הרשימה?
אמנון כהן: אני אומר שבמצבים קריטיים ביותר, התפנתה דירה, למה תוך שבוע היא לא מאוכלסת?
אמנון כהן: אתם צריכים לשאוף לכיוון הזה.
אמנון כהן: תגידי לי את שהפרוצדורה שלך כיום היא אחרת וכי מחר בבוקר את משנה.
אמנון כהן: את צריכה את אישורו של השר?
אמנון כהן: אני כאן כדי לעזור לך.
אמנון כהן: תגידי שתקנה בחוק לא מאפשרת לך לפעול אחרת וכי את חייבת פעם בשלושה חודשים לכנס את הוועדה ואת לא יכולה לכנס את הוועדה פעם בשבוע-שבועיים?
אמנון כהן: נעזור לך.
אמנון כהן: אנחנו רוצים להתייעל, אנחנו רוצים לעזור לאוכלוסיות החלשות ביותר בחברה הישראלית ולא משנה אם אלה עולים או ותיקים.
אמנון כהן: אתם אמונים על עולים חדשים, וזה אומר לעשות ועדות לגבי החמישים אלף שעומדים בזכאות כבר ולקחת את המקרים הכי קריטיים, כאשר הוועדה החליטה על-פי כל הפרמטרים.
אמנון כהן: תחליטו על עשר משפחות או מספר אחר ותעבירו את הרשימה לחברות.
אמנון כהן: כל מה שמשתמע מכך זה להעביר את המסמכים ואת הזכאות ואני לא מבין למה זה לא עובד כך ולמה צריך לחכות כל כך הרבה זמן.
אמנון כהן: ברמה שלנו אנחנו מוכנים להקל עליכם.
אמנון כהן: שאלתי את דורית אם יש לה תקנה כזו או אחרת שמונעת ממנה לעשות את הדברים כפי שעושה משרד השיכון.
אמנון כהן: לכן אני יושב כאן, כדי לפנות לשר, לשנות תקנה וכולי.
אמנון כהן: המטרה של כולנו היא משותפת ואני רוצה לתת לך את הכלים הנכונים כדי לעשות את הדברים יותר קל ויותר נכון.
אמנון כהן: כל שעה שנוריד את הסבל מאותן אוכלוסיות, עשינו את שלנו.
אמנון כהן: אם מהדיון הזה תצא החלטה חשובה שתהיה לעזר ונגיע לאיזושהי הבנה, בזה עשינו את שלנו.
אמנון כהן: זו המטרה שלנו, של כולנו.
אמנון כהן: אני בטוח מאוד שגם אתה רוצה לעשות את המקסימום כדי להקל על האנשים האלה.
אמנון כהן: אני בטוח שגם אתה שמח להיות כאן.
דורית נגד: אני מוכרחה לציין ש99- אחוז דירות שאנחנו מקבלים, כולל הוסטלים ודירות מתפנות גם באזורים לא מבוקשים, מאוכלסות במהירות.
דורית נגד: זאת אומרת, תוך שלושה-ארבעה ימים, כמובן בעדינות רבה, לוחצים את העולה על-ידי זה שאנחנו אומרים לו שאין מבחר גדול וזה מה שיש.
דורית נגד: העולים אצלנו מתאכלסים וכדוגמה אני אקח את בית-שמש.
דורית נגד: אני מקבלת הרבה דירות ממשרד השיכון שלא התאכלסו על-ידי ותיקים ואצלנו זה הולך באמת יחסית במהירות.
דורית נגד: אנחנו בהחלט מאכלסים את רוב הדירות גם הלא מועדפות ועל כך יכולות החברות המשכנות להעיד.
אמנון כהן: לי חשוב שלכל אחד תהיה קורת גג משלו ואני אומר לך באחריות שדירות נ"ר אלה עומדות ריקות כבר עשר שנים.
אמנון כהן: אם תרצו כתובות, אני אוכל לתת לכם אותן.
אמנון כהן: לפי הנתונים שקיבלה הוועדה, יש 57,155 זכאים במשרד הקליטה.
אמנון כהן: אנחנו מברכים את שר הקליטה ושר השיכון על כך שלקחו את הנושא ושמו אותו בסדר עדיפות עליון ומבקשים מהם לקחת בחשבון שקיימנו כבר מספר דיונים בוועדה לפניות הציבור.
אמנון כהן: אנחנו כמובן מודים לכל הנציגים שהופיעו כאן ומסרו לנו את הנתונים.
אמנון כהן: אנחנו מברכים ומבקשים שאכן תהיה הרחבת יריעת הזכאים והקריטריונים לזכאות גם לגבי עולים וגם לגבי זכאים אחרים.
אמנון כהן: אנחנו מבקשים להאיץ את תקופת האכלוס, זאת אומרת, לבדוק איך אפשר להאיץ את הנושא הזה.
אמנון כהן: אנחנו נפנה לשר הקליטה כדי שתיקבע מדיניות המשרד וכדי שמשרד הקליטה יאמץ את השיטה של משרד השיכון, כאשר הרשימה מועברת מראש לחברות המשכנות דבר שיצמצם את תקופת ההמתנה.
אמנון כהן: אנחנו נבקש ממשרד השיכון שיבדוק את האפשרות שלכל החברות המאכלסות תהיה אופציה כך שיוכלו לקיים את השיפוץ, חברה שתרצה בכך, על-פי ההגדרות והקריטריונים שהמשרד יקבע, ושיהיה תיאום מראש לגבי ביצוע עצמי, דבר שלא קיים בעמיגור, אבל שם הם חוששים שלא יקבלו את התקצוב לכך.
אמנון כהן: צריך להיות גוף שיקבל את האישור הסופי כדי שלא יינזק כי גם הוא רוצה לתת את השירות הזה אבל יש לו את החשש, אולי בצדק, ולכן צריך לבדוק את הנושא.
אמנון כהן: כאשר אנחנו פונים למשרד הקליטה נבקש לבדוק את נושא דירות נ"ר שניקנו לאוכלוסייה האתיופית ועדיין לא אוכלסו.
אמנון כהן: בשעתו הקנייה הזו הייתה מבורכת ועדיין עומדות כשלושים דירות ריקות בכל חלקי הארץ שמיועדות לאתיופים והדירות הללו לא מאוכלסות מספר שנים כך שנגרמים נזקים מבחינת אחזקתן, הטיפול בהן ועלותן.
אמנון כהן: נבקש לשקול להסב את הדירות האלה לכלל העולים.
אמנון כהן: בנפרד נפנה לשר לביטחון פנים כי עם כל הכאב והצער בו נמצאות המשפחות, אנחנו מדינת חוק ובמדינת חוק צריך לשמור על החוק, לעזור לחברות המשכנות ולתת גיבוי משטרתי במקומות שניתנו כבר צווי פינוי.
אמנון כהן: כמובן אציע את עזרתי בוועדת כספים והשר יוכל להיעזר בי בנושא כי הנושא מאוד חשוב וקריטי כאשר כל דירה כאן מצילה נפשות.
אמנון כהן: אני מודה לכל חבריי על המסירות, על העבודה ועל ההשקעה.
אמנון כהן: אנחנו עומדים לרשותכם ואם תגלו שאני יכול להיות לכם לעזר לשנות תקנה כלשהי, המטרה שלנו היא לשרת את הציבור ואנחנו רוצים לעשות זאת בצורה נאמנה.
אמנון כהן: לוועדה הגיעה פנייה של משפחת שקד שרכשה טלוויזיה דרך האינטרנט כאשר הפרסום דיבר על טלוויזיה 29 אינצ' אבל התעורר בלבם איזשהו חשד ואחרי בדיקת המסמכים וכניסה לאינטרנט, לאתר של החברה שמייצרת את הטלוויזיה, התברר שמדובר בטלוויזיה 26,8 אינצ'.
אמנון כהן: להזכיר לחבריי כאן שכל אינצ' מהווה 2.54 סנטימטרים, כך שבמקרה עליו אנחנו מדברים מדובר כמעט בחמישה סנטימטרים הבדל.
אמנון כהן: התופעה קיימת ברוב החנויות שם נמכרות הטלוויזיות וזה אמור במיוחד לגבי הטלוויזיות שמגיעות מאירופה.
אמנון כהן: למכון התקנים יש תקן שהוא מאמץ והנושא ידוע לו.
אמנון כהן: לא נלקח בחשבון שבפרסומים בחו"ל מעדכנים ואומרים מה גודל המסך שנראה לעין ומה גודל המסך הכולל.
אמנון כהן: זאת אומרת, כמה לצפייה וכמה כללי.
אמנון כהן: בישראל לא לוקחים את זה בחשבון וכותבים את הגודל שהוא 29 אינצ' ואם אזרח רוצה טלוויזיה בגודל כזה, קונה במיטב כספו את הטלוויזיה הזו והאמת היא שמדובר ב26,8 אינצ' ולא ב29- אינצ'.
אמנון כהן: גם אל משרד המסחר והתעשייה הגיעו תלונות והבעיה ידועה כשהתעוררה כבר לפני שנתיים.
אמנון כהן: גם כאן על-פי מה שבדקנו לא נעשה דבר.
אמנון כהן: באופן כללי מדובר בהטעיה בוטה של ציבור צרכנים גדול שמשלם ממיטב כספו ולא מקבל תמורה על כך.
אמנון כהן: אין משרד ממשלתי בישראל שיודע מה קורה ואומר שכך צריך להיות, כך נהוג בציבור, וכנראה חושבים שאפשר להטעות את הציבור.
אמנון כהן: כשהפנייה הגיעה אלינו הבנו שלא מדובר באדם אחד ולא בפנייה אחת אלא בתופעה והאנשים פשוט לא יודעים, לא הולכים עם סנטימטר ביד לקנות טלוויזיה ולא בודקים דבר אלא סומכים על היבואנים, סומכים על המוכר וכמו בשאר הדברים יש לנו אמונה באנשים שמשרתים אותנו אבל כאן יש הטעיה ואף אחד לא אוכף את הדברים.
אמנון כהן: אני רוצה לציין שהנושא הזה קיים בהרבה מאוד חנויות ובהרבה מאוד חנויות בקניונים.
אמנון כהן: אם מדובר בטלוויזיה תוצרת JVC גודל 25 אינצ', הרי שהיא עולה 2,600 שקלים ואילו טלוויזיה 29 אינצ' עולה 4,200 שקלים.
אמנון כהן: תראו את ההפרשים אותם משלם האזרח על מה שלא מגיע לא ליבואן ולא למוכר.
אמנון כהן: המחירים כמובן משתנים בין חנות לחנות והצרכן משלם יותר כאשר בפועל למעשה הוא לא מקבל תמורה עבור כספו.
אמנון כהן: יש צו פיקוח על מחירים ושירותים מ1972- שמדבר על שירותי אחזקת מקלטים התשל"ב והוא מדבר על פרטי הסימון ואומר מה צריכים לסמן.
אמנון כהן: החוק אומר שהמוצר צריך להיות בר-קיימא ויכלול את שם היצרן, סוג המקלט או הדגם, שנת ייצור, שם המדינה שבה יוצג וגודל המרקע כפי שהוא נראה לעין.
אמנון כהן: כנראה שיש פה איזושהי אי-הבנה ולכן אולי צריך לתקן את התקנה או את חוק צו הפיקוח הקיים.
אמנון כהן: כמובן שכל הסימונים צריכים להיות בשפה העברית, כולל אחריות מכשיר הטלוויזיה, אבל בפועל למעשה הסימון המתחייב בצו אינו מתבצע לא על-ידי היבואנים ולא על-ידי הסוחרים בשעת המכירה ובנושא לא קיימת אכיפה.
אמנון כהן: אם יש פה הטעיה, הרי שעוברים על חוק הגנת הצרכן התשמ"א1981- שמחייב אמת בפרסום.
אמנון כהן: זאת אומרת, יש פה עוד אלמנט שלא נלקח בחשבון, שיש פה הטעיה וכי האמת לא מפורסמת.
אמנון כהן: אני חושב שהמצב הזה מאוד חמור וכאן צריך לתת את הדעת על הנושא.
אמנון כהן: אנחנו כמובן נשמע היום גם את היבואנים, גם את המוכרים וגם את אנשי משרד התעשייה והמסחר.
אמנון כהן: לימיני נמצא חברי חבר הכנסת אילן גילאון שגם הגיש שאילתה בנושא ותכף ניתן לו את זכות הדיבור.
אילן גילאון: אני מעולם לא מדדתי את הטלוויזיה ואני גם לא מבין איזה נזק מצטבר זה גרם לי במשך הזמן שלא הייתה לי טלוויזיה עם עוד שני אינצ'.
אילן גילאון: להוכיח את הנזק הממשי יהיה קשה מאוד, אבל במקביל פתאום קניתי מקרר במקום אחר של חברת "אמנה" ומסתבר שהמקרר הזה, כתוצאה מפשיטת רגל של חברה אחת שהעבירה את הסחורה לחברה השנייה, נמכר לי מקרר שעמד במחסן חמש שנים.
אילן גילאון: מקרר מצוין, חדש, אין טוב ממנו, מעולם לא היה לי מקרר טוב כזה, אבל איש לא מניח כאשר הוא הולך לקנות מקרר שהוא קונה מקרר שעמד חמש שנים ואני לא שאלתי שאלה כזאת וכך לא עשיתי לגבי כל הטלוויזיות שקניתי, מה עוד שקניתי טלוויזיות מתוצרת אירופאית מתוך הנחה שיש מי ששומר על האינטרסים שלי.
אילן גילאון: זוהי הבעיה ולא שני האינצ' של המסך.
אילן גילאון: שני האינצ' של המסך, עם זה נחיה, אבל מדוע באופן אוטומטי אין מי שתמיד יושב ודואג לי, לאזרח שצריך לקנות?
אילן גילאון: מדוע מה שצריך להיות הגנת הצרכן הופך תמיד להגנת היצרן?
אילן גילאון: אם הבעיה הזו כבר ידועה שנתיים במשרד התעשייה והמסחר, ואם אנחנו יודעים שיש גם עבירה מפורשת על החוק, אבל בואו נניח את החוק הצידה כי החוקים יכולים להיות מתקדמים מאוד ומתקבלים מאוד , אבל יחד עם זאת צריך מישהו שידאג לציבור הרחב, למעמד שאיננו זכיין.
אילן גילאון: כמו שאמר חברי יושב-ראש הוועדה, הבעיה המרכזית היא מדוע האינטרסים האלה אינם מוגנים.
אילן גילאון: אני לא יודע מה צריכות להיות המסקנות מכאן להבא, אם זו תהיה תביעה ייצוגית או קיבוצית.
אילן גילאון: אני אומר שאני לא יכול להוכיח נזק מוכח, חוץ מה שאנשים שילמו מעבר למה שהם קיבלו והיו מרוצים כי חשבו שזה הדבר הכי טוב שיש.
אילן גילאון: לכן אנחנו חייבים להשריש את התופעה הזאת, לעקור אותה מן השורש.
אילן גילאון: אני מצפה שמשרד ממשלתי ומכון התקנים, הדבר הראשון והדאגה שתהיה בראשם היא ההגנה כלפי הקונה, הצרכן, ולא כלפי אף אחד אחר.
אילן גילאון: אם צריך לעשות את המוות למי שצריך לעשות, תעשו לו ובלבד שאני אהיה מוגן.
אילן גילאון: אם הדבר קורה כבר שנתיים, זה חמור מאוד כי יש עוד בטח מאה ואחד דברים נוספים שאתה ואני לא יודעים שהם קורים היום.
אילן גילאון: אני יכול להתחיל להיכנס ולמדוד את התוף של מכונת הכביסה, וצריך ללכת לראות את המקררים והנה במקרר "אמנה" קרה דבר מוחשי לגמרי.
אילן גילאון: חברת "קריסטל" רוצה לפצות, אבל אני קניתי מקרר "אמנה" אבל מסתבר שהמקרר הזה ישב חמש שנים במחסן.
אילן גילאון: היה עולה על דעתך לשאול שאלה כזאת אם המקרר הוא חדש כאשר אתה קונה אותו חדש?
אילן גילאון: לכן חברים אנחנו לא עוסקים בשני אינצ', ולכן העניין הזה הוא לא איזוטרי אלא העניין הזה הוא מאוד מרכזי בתפיסת עולם, בתרבות צרכנית שיש במדינת ישראל.
אילן גילאון: מי, תפקידו מה.
אילן גילאון: זה כל מה שיש לי לומר.
אילן גילאון: אנא, תגידו לי מה אנחנו הולכים לעשות כדי שמי שמזמין טלוויזיה 22 אינצ', יקבל 22 אינצ' ולא משהו אחר.
אלי קולונדר: חבל מאוד שמי שאחראי על הנושא הזה במשך שנים ידע והמשיך, לא יודע אם לשתף פעולה או לא לדעת או פשוט לא לטפל ולגרום בעצם נזק להרבה מאוד אנשים.
חני מונין: אני שואלת מי יפקח על הפקחים של משרד התעשייה והמסחר?
חני מונין: מה אנחנו צריכים לעשות כדי שבאמת הדברים יזוזו.
חני מונין: משרד התעשייה והמסחר יאמר שמבחינתו אין מספיק תקציב ואין מספיק פקחים וצריך לקבל עוד תקציב ורק אז דברים ישתנו.
חני מונין: אני אומרת שהבעיה כאן היא לא בעיה מסובכת.
חני מונין: מספיק שפקח אחד יסתובב יום אחד בין היבואנים או בין החנויות הגדולות של מוצרי החשמל בנושא הספציפי הזה, ייתן קנסות במקום, כך שאר היבואנים ושאר החנויות ילמדו ויפחדו.
עודד גינגיס: אני פניתי לא אחת למשרד התעשייה והמסחר, כולל לממונה על הגנת הצרכן, ונאמר לי שיש בעיה לחקור את הדברים האלה כי אין הגדרה איך מודדים.
עודד גינגיס: לדעתי התשובה לא כל כך רלוונטית כי בסך הכל אם היצרן או היבואן מעיד שזה 29 אינצ', ברור קודם כל שזה 29 אינצ' באלכסון כי כך זה מקובל בעולם ואין תקן מוכר שקובע איך למדוד את המסך.
עודד גינגיס: נראה מובן מאליו שמודדים את המסך באלכסון וזה מקובל.
עודד גינגיס: אני לא מכיר תהליך של חקירה ובדיקה של משרד התעשייה והמסחר מיום שהצו הזה יצא ועד היום ושמישהו נחקר בנושא הזה למרות שהיו פניות גם אל משרד התעשייה והמסחר אם ישירות על-ידי צרכנים ואם על-ידינו.
עודד גינגיס: הבעיה היא לא רק בטלוויזיות אלא הבעיה היא גם במסכים של מחשבים שגם פה קיימת אותה בעיה בדיוק.
עודד גינגיס: מסך של 17 אינצ', תבדקו אותו ותראו שיש כאלה שהם עם 16 אינצ', יש כאלה שהם עם 15,5 אינצ' וכולי.
עודד גינגיס: לכן אם הולכים לעשות שינוי בצו, כדאי להרחיב אותו גם לנושא הזה של מסכי מחשבים למיניהם.
עודד גינגיס: עכשיו תהיה בעיה כי עכשיו יש מסכי טלוויזיה ומחשבים חדשים שהם במבנה אחר לגמרי ואולי שם הבעיה אולי תיעלם מעצמה.
דור נבושט: אני מוכרח להעלות שני דברים.
דור נבושט: ראשית, נאמר כאן לגבי המחיר והתמורה וכי חשבנו שלקחנו טלוויזיה יותר קטנה או יותר גדולה.
דור נבושט: כשמדברים על 29 אינצ', זה 29 אינצ'.
דור נבושט: זאת אומרת, אם הוא מדד את מה שהוא מדד, גם בטלוויזיה אחרת של 29 אינצ' הוא היה מודד בדיוק את אותו הדבר.
דור נבושט: זאת אומרת, אם הטלוויזיה הזאת, תקרא לה 27 אינצ', היא תעלה אותו מחיר כמו שקראתי לה 29 אינצ', אבל זה מחוץ לעניין הספציפי עליו אנחנו מדברים.
דור נבושט: אנחנו לא המדינה היחידה בעולם ולהפתעתי אנחנו בכלל לא יצרנים של טלוויזיות.
דור נבושט: היצרנים של הטלוויזיות יושבים במזרח הרחוק, יושבים באירופה ובעוד מדינות מתועשות ולהם יש עבר של ייצור טלוויזיות בכל העולם.
דור נבושט: אני מחזיק כרגע את החוברת שנקראת 'סרוויס מנואל' של חברת תושיבא שזה האורים ותומים של הטלוויזיות.
דור נבושט: כמו שאנחנו יודעים לפתוח ספר חוקים ולראות ולהבין, אותו הדבר הוא ה'סרוויס מנואל'.
דור נבושט: הוא מסביר את כל מה שקשור לטלוויזיה, מי האבא, מי האימא, מה הגודל באינצ'ים ומה בסנטימטרים.
אילן גילאון: אתה רוצה לשכנע את הצרכן לקרוא את עמוד 51 בחוברת ששם היה כתוב במקרה שהמעטפת של הטלוויזיה כלולה?
אילן גילאון: תעזוב את זה.
דור נובשט: אני אומר ש29- אינצ' שווים ל68- סנטימטר נצפה.
דור נובשט: זאת אומרת, הטלוויזיה הספציפית של המתלונן שיושב לידינו הייתה 68 סנטימטר ששווה ל29- אינצ' על-ידי היצרן ולא על ידי כיבואן או כספק.
דור נובשט: יש פה גופים נוספים כמו מכון התקנים, כמו משרד התעשייה והמסחר, כמו איגוד הצרכנים, אבל הנוסחה שרצה בכל העולם לא מקובלת עליהם.
דור נבושט: אני לא אקח את תושיבא כמקרה יחיד אלא אני אתן דוגמה של שני יצרנים ברמה בינלאומית.
דור נבושט: בטלוויזיה JVC, זה בדיוק אותו הדבר.
אמנון כהן: אני רוצה לשמוע את התגובה של מכון התקנים.
אמנון כהן: מכון התקנים, אתם גורמים להטעיה של תושבי המדינה.
אמנון כהן: אתה מאמץ חוק בחו"ל שלא מתאים לצרכים של מדינת ישראל.
צבי אגוזי: אם יתקנו תקנה ויכניסו את התקנה ותהיה דרישה לבדוק, המכון יבדוק וכל הבלבול הזה לא יהיה.
צבי אגוזי: אם רוצים, צריך לדרוש לבצע את הבדיקה הזאת ולהטיל זאת עלינו.
גרישה דויטש: כממונה על התקינה, על-פי סעיף 10, אני אחראי לאכיפת תקנים רשמיים.
גרישה דויטש: כאמור, זה נודע לי, למדתי את הנושא ואפילו הוזמנתי להופיע בטלוויזיה והרגשתי שם מאוד לא טוב כי ממש הותקפתי תוך כדי השידור הישיר.
גרישה דויטש: המצב הוא כזה שקיים צו.
גרישה דויטש: אני לא רואה צורך בשלב הזה בחקיקה כלשהי או בצווים נוספים כי הכל קיים, חוץ מדבר אחד שאולי הוועדה תתייחס אליו.
גרישה דויטש: בשלב שאנחנו עוסקים בביטול צווים שבאים מכוח צווים לשעת חירום, שלא נבטל את הצו הזה מבלי שיהיה לו תחליף, נגיד העברה לחוק הגנת הצרכן או משהו דומה וזו נקודה חשובה שצריך לשים לב אליה.
גרישה דויטש: לגבי הקיים.
גרישה דויטש: קיים צו ובצו נאמר – וזה דבר קצר ומאוד מאוד ברור – בסעיף 9(א) ש"סימון מקלט הנמצא באריזה סגורה וחתומה על-ידי היצרן, ייעשה לי הפירוט בסעיף 8 וכן בעברית ובלועזית על גוף המקלט".
גרישה דויטש: סעיף 8 אומר ש"הסימון יהיה ברור ובר-קיימא ויכלול פרטים אלה".
גרישה דויטש: סעיף 4 אומר: "גודל המרקע כפי שהוא נראה לעין".
גרישה דויטש: זאת אומרת, הכל מוגן והוא בר-קיימא.
גרישה דויטש: בואו נראה איך אנחנו מגיעים לכך שכאשר היבואן עובר את מכון התקנים, יידרש ממנו שעל המכשיר עצמו תהיה מדבקה ברת קיימא עליה יהיה כתוב הגודל הנראה לעין.
גרישה דויטש: אנחנו מגיעים לנקודה שבצו הנושא מוסדר לחלוטין.
גרישה דויטש: השאלה היא איך אנחנו מגיעים למצב שלא נצטרך בו לרוץ מחנות לחנות וממשווק למשווק.
גרישה דויטש: מסתבר שבתוספת השנייה לצו יבוא חופשי יש שני פרטי מכס כאשר אחד מהם הוא 8528/1200 על-פי הקוד הבינלאומי, והשני הוא 8582/1300, טלוויזיות.
גרישה דויטש: שם יש צו ושתי הדרישות שמופיעות שם הן: האחת, עמידה בתקן רשמי 250, שאלה דרישות בטיחות ובריאות כשמכון התקנים עושה בדיקה, וההתניה השנייה היא שזה לפי משרד התעשייה והמסחר על-פי צו המקלטים.
גרישה דויטש: כל מה שניתן לעשות הוא להאציל את הסמכות שלנו למכון התקנים שיבדוק את זה.
גרישה דויטש: אני חייב תשובה אחת לחבר הכנסת אילן גילאון.
גרישה דויטש: בלשכת שרת התעשייה והמסחר יש תשובה עבורך אבל נאמר לי שמעכבים אותה כדי לשמוע מה היה היום בוועדה כי אולי נצטרך לעשות עדכון.
גרישה דויטש: לאחר הישיבה, תקבל את התשובה גם לשאילתא שלך.
יצחק קמחי: להציג את משרד התעשייה והמסחר כמי שהנושא לא נמצא במעייניו, זה לא נכון וזה חוטא להרבה אנשים במשרד.
יצחק קמחי: העלית כאן איזושהי נקודה והיא אכן נקודה בעייתית.
יצחק קמחי: ישנם דברים שאני אפילו לא מתווכח כי אני מסכים ואני מסכים גם עם ארגוני הצרכנים.
יצחק קמחי: ישנם דברים שבאלמנטרי הם חשובים.
יצחק קמחי: הצרכן צריך לדעת מה הוא קונה ולקבל את מה שהוא קונה.
יצחק קמחי: לא שיגידו לו א' והוא יקבל ב'.
יצחק קמחי: אין שום ויכוח בנושא הזה.
יצחק קמחי: חייבת להיות התאמה חד-ערכית בנושא ואני לא חושב שיש פה איזשהו משחק, ושיספרו לי על מילימטרים על אינצ'ים ועל סנטימטרים, זה קצת מגוחך.
יצחק קמחי: הצרכן צריך לקבל הוראות שימוש בעברית, הצרכן צריך לדעת את הספציפיקציות ושזה ייאמר לו במלים שיהיו מובנות לו.
יצחק קמחי: אולי בארץ באמת מקובל לקבל את גודל מסך הטלוויזיות באינצ'ים, אז תן את הגודל של המסך שאתה רואה.
יצחק קמחי: זה בסדר וכך זה צריך להיות.
יצחק קמחי: את הנושא של המדידה למדתי בעקבות הראיון שהיה לגרישה דויטש כי לא ידעתי אותו קודם.
יצחק קמחי: ידעתי שיש בעיות ובדקתי אותן בצורה פרטנית.
יצחק קמחי: נכון להיום הנושא צבר תאוצה וזה באמת בזכות הוועדה ואולי טוב שכך.
יצחק קמחי: עשיתם כבר מספר דברים טובים.
יצחק קמחי: קודם כל, הציבור כעת מודע.
יצחק קמחי: אתה יוצר איזושהי מודעות בציבור והוא כבר ידע לשאול את השאלה.
יצחק קמחי: מי שיגיד לו שהמסך הוא 29 אינצ' הוא ישאל אם זה מה שהוא רואה בעין או מה שמוסתר מסביב לכל הטלוויזיה.
יצחק קמחי: הנושא הזה גם לא טופל במסגרת חוק הגנת הצרכן אלא במסגרת צו הפיקוח של הגודל הנראה לעין.
יצחק קמחי: התחושה והמודעות שאתם הבאתם היא חשובה.
אמנון כהן: נאמר שיש חקירות נגד היבואנים והייתי רוצה לדעת מה קורה עם זה.
אילן גילאון: הדיון הזה הוא חשוב כמו כל דיון בוועדה הזאת כדי שהעיקרון יובן, שבין יבואני הבקר לאוכלי הסטק, אנחנו כממלכה מתייצבים לצד אוכלי הסטק קודם כל.
אילן גילאון: צריך להגן על כולם, אבל אלה הם הראשונים.